Margaret Fuller

**Sarah Margaret Fuller**, nada en Cambridge o 23 de maio de 1810 e finada preto de Fire Island o 19 de xullo de 1850, foi unha xornalista estadounidense e activista polos dereitos da muller. Foi ademais unha influente unitarista.

## Traxectoria 
Fuller naceu en Massachusetts. O seu pai, Timothy Fuller, xurista deulle unha educación severa e clásica. En 1836, Sarah Margaret Fuller deu clase no Temple School de Boston e entre 1837 e 1839 en Providence, Rhode Island.

Fuller trabou amizade con Ralph Waldo Emerson e participou na fundación unitaria da organización do trascendentalismo en Concord. Cando se uniu a Horace Greeley no *New-York Tribune* como crítica literaria converteuse na primeira xornalista feminina na redacción dun xornal importante.

A mediados da década de 1840 organizou grupos de discusión de mulleres, en que se falaba de temas variados, como arte, educación e dereitos da muller. Varias figuaras coñecidas do movemento dos dereitos da muller tomaron parte nestas conversas. No transcurso destas charlas desenvolveu a súa obra principal, *Woman in the Nineteenth Century* ("A muller no século XIX"), que trata da independencia da muller e da necesidade de cambiar a desigualdade das relacións entre os sexos.

O *New-York Tribune* enviouna como correspondente no estranxeiro a Europa. Alí entrevistou moitos escritores destacados, como George Sand e Thomas Carlyle. En Inglaterra, na primavera de 1846, coñeceu a Giuseppe Mazzini, que vivía exiliado de Italia dende 1837. Fuller tamén coñeceu o revolucionario Giovanni Angelo Ossoli, un marqués que fora desherdado pola súa familia a causa do seu apoio a Mazzini. Fuller e Ossoli foron vivir xuntos a Florencia, posiblemente antes de casaren, aínda que non se sabe con certeza se casaron. Fuller inicialmente opúxose a casar con el, en parte a causa da diferenza nas súas relixións; ela era protestante e el católico. O seu fillo Angelo Eugene Philip Ossoli, alcumado Angelino, naceu a principios de setembro de 1848. A parella mantiña moi en segredo a súa relación, mais, despois de que Angelino sufrise unha doenza sen nome, ocultárona menos.

A parella apoiou a revolución de Giuseppe Mazzini para proclamar unha república romana. El loitou mentres ela se presentou voluntaria para dirixir un hospital. Cando os republicanos que apoiaban foron derrotados, abandonaron Italia e decidiron mudarse aos Estados Unidos. De camiño, pasaron por París, onde coñeceu a Elizabeth Barrett Browning.

Fuller, o seu marido e o seu fillo faleceron en 1850 cando o barco que os transportaba aos Estados Unidos afundiu xunto a Nova York. Con eles perdeuse tamén o manuscrito de Fuller sobre a historia da República Romana. Moitos dos seus escritos foron publicados polo seu irmán Arthur baixo o título *At home and Abroad* (1856) e *Live Without and Life Within* (1858). Un cenotafio a Fuller e Ossoli, baixo o que está soterrado Angelino está no cemiterio de Mount Auburn, Cambridge, Massachusetts.

## Obras 
**Summer on the Lakes* (1844)
**Woman in the Nineteenth Century* (1845)
**Papers on Literature and Art* (1846)
;Edicións póstumas
**Memoirs of Margaret Fuller Ossoli* (1852)
**At Home and Abroad* (1856)
**Life Without and Life Within* (1858)

## Notas 
## Véxase tamén 
### Bibliografía 
*Blanchard, Paula. *Margaret Fuller: From Transcendentalism to Revolution*. Reading, Massachusetts: Addison-Wesley Publishing Company, 1987. 
*Brooks, Van Wyck. *The Flowering of New England*. Nova York: E. P. Dutton and Company, Inc., 1952.
*Cheever, Susan. *American Bloomsbury: Louisa May Alcott, Ralph Waldo Emerson, Margaret Fuller, Nathaniel Hawthorne, and Henry David Thoreau; Their Lives, Their Loves, Their Work*. Detroit: Thorndike Press, 2006. 
*Deiss, Joseph Jay. *The Roman Years of Margaret Fuller*. Nova York: Thomas Y. Crowell Company, 1969.  
*Douglas, Ann. *The Feminization of American Culture*. Nova York: Alfred A. Knopf, 1977. 
*Dickenson, Donna. ''Margaret Fuller: Writing a Woman's Life''. Nova York: St. Martin's Press, 1993. 
*Gura, Philip F. *American Transcendentalism: A History*. Nova York: Hill and Wang, 2007. 
*Marshall, Megan. *Margaret Fuller: A New American Life*. Nova York: Mariner Books, 2013. 
*Matteson, John. *The Lives of Margaret Fuller: A Biography.* Nova York: W.W. Norton, 2012.
*Slater, Abby. *In Search of Margaret Fuller*. Nova York: Delacorte Press, 1978. 
*Urbanski, Marie Mitchell Olesen. *Margaret Fuller: Feminist Writer and Revolutionary (1810-1850)* en Spender, Dale (ed.) *Feminist theorists: Three centuries of key women thinkers*, Pantheon 1983, pp.&nbsp;75–89 ISBN 0-394-53438-7
*Von Mehren, Joan. *Minerva and the Muse: A Life of Margaret Fuller*. Amherst: University of Massachusetts Press, 1994. 
*Wilson, Ellen. *Margaret Fuller: Bluestocking, Romantic, Revolutionary*. Farrah, Strauss e Giroux, Nova York 1977 ISBN 0-374-34807-3
### Ligazóns externas 
* *Margaret Fuller (Marchesa Ossoli)* by Julia Ward Howe in multiple formats at Gutenberg.org
* Brief biography and links at American Transcendentalism Web
* Brief biography at Unitarian Universalist Historical Society
* Brief biography at PBS 
* "Humanity, said Edgar Allan Poe, is divided into Men, Women, and Margaret Fuller" in *American Heritage* magazine, Vol. 23, Issue 5 (agosto de 1972) por Joseph Jay Deiss
* "I find no intellect comparable to my own" en *American Heritage* magazine, Vol. 8, Issue 2 (febreiro de 1957) por Perry Miller
* Transcendental Woman essay on Fuller by Christopher Benfey from *The New York Review of Books*
* "Review of the Memoirs of Margaret Fuller Ossoli", en *Friend Of The People*, 21 de febreiro de 1852